Lietuvos kultūros institutas

Mae'r Lietuvos kultūros institutas (LKI, Institiwt Diwylliant Lithwania) yn sefydliad cyllidebol a sefydlwyd gan Weinyddiaeth Diwylliant Gweriniaeth Lithwania, sy'n cryfhau rôl diwylliant Lithwania yn y byd. Mae'r Sefydliad yn cyflwyno diwylliant a chelf broffesiynol Lithwania yn bwrpasol dramor ac yn gwella'r cyfleoedd ar y sîn ryngwladol ar gyfer gweithwyr diwylliannol proffesiynol ac artistiaid, yn ogystal ag ar gyfer arbenigwyr a sefydliadau sy'n gweithio yn y meysydd hyn.

Mae Sefydliad Diwylliant Lithwania yn cyflawni ei weithgareddau yn unol â'r blaenoriaethau thematig, rhanbarthol a daearyddol a amlinellwyd gan y Weinyddiaeth Ddiwylliant, mewn cydweithrediad â gweithwyr proffesiynol diwylliannol Lithwania a thramor ac Attachés Diwylliannol Gweriniaeth Lithwania.

Sefydlwyd Institiwt Diwylliant Lithwania yn 2008. Mae'r pencadlys ar Z. Sierakausko str. 15, Vilnius.

Gweithgareddau'r Sefydliad
Mae’r Sefydliad yn gweithredu’r gweithgareddau canlynol:

 Trefnu ac yn cydlynu rhaglenni o gyflwyno diwylliant Lithwania dramor
 Rhedeg y Rhaglen Ymweliadau
 Rhedeg y Rhaglen Grant Cyfieithu
 Cydweithredu â'r Attachés Diwylliannol mewn gwledydd tramor wrth baratoi eu gweithgareddau ac yn cydlynu'r gweithredu
 Paratoi a gweithredu rhaglen o ddigwyddiadau diwylliannol o fewn Ffair Lyfrau Vilnius
 Cydlynu cyfranogiad Lithwania yn rhaglen yr Undeb Ewropeaidd “Ewrop Greadigol”
 Casglu ac yn lledaenu gwybodaeth am ddiwylliant a chelf broffesiynol Lithwania
 Cynghori, rhannu gwybodaeth a chymryd rhan mewn gweithgareddau rhyng-sefydliadol yn ei feysydd cymhwysedd

Mae amrywiaeth eu gwaith yn cynnwys trefnu neu gefnogi dawns, cerddoriaeth, llenyddiaeth, sinema, celf weledol, theatr, dylunio a phensaernïaeth.

Aelodaeth EUNIC
Mae Sefydliad Diwylliannol Lithwania yn aelod o rwydwaith traws-Ewropeaidd, EUNIC (European Union National Institutes for Culture). Mae’r rhwydwaith hwn yn uno 36 o sefydliadau diwylliannol o’r Undeb Ewropeaidd a’r Deyrnas Unedig. Mae Sefydliad Diwylliant Lithwania yn gweithredu'n uniongyrchol neu drwy gynrychiolwyr mewn 17 o glystyrau EUNIC ledled y byd.

Sefydliadau tebyg
Mae'r Lietuvos kultūros institutas yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua ) a'r Catalaniaid (gydag Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol
 Diplomyddiaeth ddiwylliannol
 Grym meddal

Cyfeiriadau

Dolenni allanol
 Gwefan swyddogol
 Sianel Youtube 'Lithuanian Culture Institute'

Categori:Diwylliant Lithwania
Categori:Lithwaneg
Categori:Sefydliadau 2008
Categori:Sefydliadau rhyngwladol